αρχοντος κλεωνος μηνος ποιτροπιου [ε]πι τοισδε απεδοτο νικω αθανιωνος τοι απολλωνι τοι πυθιοι σωμα ανδρειον ωι ονομα φαινεας τειμας αργυριου μναν πεντε και ταν τειμαν εχει καθως διεπιστευσαν φαινεας και απολλοδωρος ο σωπατρου τωι θεωι ταν ωναν ωστε παραμειναι φαινεαν παρα απολλοδωρον εως κα ζη απολλοδωρος και γηροτροφησαι φαινεαν απολλοδωρον τον σωπατρου επει εδωκε απολλοδωρος υπερ φαινεαν νικοι τας πεντε μνας. ποειτω δε φαινεας απολλοδωροι παντα τα δυνατα ανεκκλητως και νυκτος και αμερας και μη ενκαταλιπετω φαινεας απολλοδωρον μηδεμιαι παρευρεσει ει δε μη αγωγιμος εστω φαινεας πανιαχοθεν εκ πασας πολιος και ιερου απολλοδωροι και ι κα τινι αλλοι συνταξη απολλοδωρος και εξεστω απολλοδωροι και αλλοι υπερ απολλοδωρον ον κα απολλοδωρος κελευση κολαζειν φαινεαν τροποι οι κα θελωσιν ι τι αλισκοιτο φαινεας κακοτεχνων και μη ποιων τα γεγραμμενα πλαν μη πωλησατω απολλοδωρος φαινεαν. επει δε κα γηροτροφηση φαινεας απολλοδωρον ανεκκλητως και θαψη και τα νομιζομενα ποηση παντα οσα νομιζεται τοις τεθνακοτοις ελευθερος εσ[τω] και ι τις εφαπτοιτο φαινεα κυριος εστω συλεων αυσαυτον και αλλος ο θελων α[ζ]αμιοι οντες και ανυποδικοι. βεβαιωτηρες κατα τον νομον οι νικους υοι και αριστωνος δαμοφανης αθανιων. μαρτυρες οι ιε[ρεις] του απολλωνος αμυντας ταραντινος ιδιωται αλεξων ευκ[λ]ειδας πατρων αριστολαος.
Phokis — Delphi — 170-157/6 BC
 170-157/6 BC